গ্রামের বাড়িতে আসবেন সুনীতা! চলছে প্রস্তুতি, কী কী আয়োজন?

ওয়েব ডেস্ক: মহাকাশে আটকে ছিলেন টানা ২৮৬ দিন। যান্ত্রিক গলযোগের কারণে দীর্ঘদিন পৃথিবী থেকে ছিলেন দূরে। কবে ফিরবেন, কীভাবে ফিরবেন- সবটাই ছিল ঢেকে ছিল অনিশ্চয়তার কালো মেঘে। কিন্তু সমস্ত বাধা কাটিয়ে বুধবার পৃথিবীতে ফিরেছেন সুনীতা উইলায়ামস (Sunita Williams) এবং তাঁর সঙ্গী বুচ উইলমোর (Butch Wilmore)। বুধবার ভারতীয় সময় ভোর ৩টা ২৭ মিনিটে ফ্লোরিডার সমুদ্রে অবতরণ করে স্পেসএক্সের (SpaceX) ‘ক্রু ড্রাগন’ মহাকাশযান।

আর ঘরের মেয়ের ঘরে ফিরে আসা নিয়ে উচ্ছ্বাসে ফেটে পড়েছে গুজরাতের (Gujarat) মেহসানা জেলার ঝুলাসন গ্রাম। আসলে সেখানে সুনীতার পৈতৃক বাড়ি। তাই তাঁর নিরাপদ প্রত্যাবর্তনের খবরে স্বস্তির নিঃশ্বাস ফেলেছে তাঁর পরিবার। তাঁর ভ্রাতৃবধূ ফাল্গুনী পান্ডিয়া জানিয়েছেন, ‘‘এখনও যেন অবিশ্বাস্য মনে হচ্ছে! ওর পৃথিবীতে ফেরার মুহূর্তটা স্বপ্নের মতো লাগছে।’’

আরও পড়ুন: সুনীতাকে ‘ওয়েলকাম’ করল একঝাঁক ডলফিন! দেখুন অবিশ্বাস্য ভিডিও

এদিকে ভারতের প্রধানমন্ত্রী নরেন্দ্র মোদিও সুনীতাকে দেশে আসার আমন্ত্রণ জানিয়েছেন। সুনীতার বাবা দীপক পান্ডিয়ার জন্ম ভারতের গুজরাতে। তাই ভারতবর্ষের সঙ্গে তাঁর আত্মিক সম্পর্ক রয়েছে বলে মনে করেন তাঁর পরিবার। তাই সুনীতার পরিবার জানিয়েছে, তিনি শিঘ্রই ভারত সফরে আসবেন। যদিও তাঁর ভারতে নির্দিষ্ট তারিখ এখনও ঠিক হয়নি। তবে পরিবারের সদস্যদের সঙ্গে ছুটি কাটানোর পরিকল্পনা রয়েছে সুনীতার।

Splashdown of Dragon confirmed – welcome back to Earth, Nick, Suni, Butch, and Aleks! pic.twitter.com/M4RZ6UYsQ2

— SpaceX (@SpaceX) March 18, 2025

এদিকে সুনীতা উইলিয়ামস যেহেতু মহাকাশে প্রথমবার শিঙাড়া খাওয়ার ঐতিহাসিক মুহূর্তের সাক্ষী হয়েছেন, তাই তাঁকে স্বাগত জানাতে ‘শিঙাড়া পার্টি’ আয়োজন করার সিদ্ধান্ত নিয়েছে তাঁর পরিবার। গ্রামবাসীরাও এই আনন্দঘন মুহূর্ত উদযাপন করতে ব্যাপক প্রস্তুতি নিচ্ছে। ঝুলাসন গ্রামে আতশবাজি, নাচ-গান ও মিষ্টিমুখের মাধ্যমে এই সাফল্য উদযাপিত হচ্ছে।