মঙ্গলে মানুষের বাস নিয়ে সময় বেঁধে দিলেন ইলন মাস্ক

নয়া দিল্লি: কোটি কোটি টাকার মালিক ইলন মাস্ক (Elon Mask)। সাধারণের স্বার্থের বাইরে যা, তাই তিনি ভাবেন এবং করেন। বহুদিন মঙ্গলে মানুষের বাস নিয়েও চিন্তাভাবনা করছেন মার্কিন (America) ধনপতি। এবার বেঁধে দিলেন সময়।

ইলন মাস্ক মানেই শিরোনাম। তাঁর প্রতিষ্ঠান স্পেস এক্স নিয়ে গগনচুম্বী গর্ব তাঁর। এই স্পেস এক্সকে কাজে লাগিয়ে অসাধ্য সাধন করতে চান তিনি। বহুদিন ধরে মঙ্গলগ্রহে মানুষের বাস করা নিয়ে উৎসাহ দিয়ে চলেছিলেন সকলকে। এবার তিনি নিজেই বেঁধে দিলেন ডেডলাইন।

আরও পড়ুন: ট্রাম্পের দুমাসে বিপুল ক্ষতি, আমেরিকার শেয়ার বাজারে ধস

ইলন মাস্ক জানিয়েছেন, আসন্ন ২০ থেকে ৩০ বছরের মধ্যে মঙ্গলের বুকে বাস করবে মানুষ। তাঁর প্রতিষ্ঠান স্পেস এক্স এই মুহূর্তে সেই কাজেই ব্যস্ত। কাজটিকে বাস্তবায়িত করতে যা কিছু দরকার তিনি করবেন। নিজের এক্স হ্যান্ডেলে এই বার্তাও ভাগ করে নিয়েছেন তিনি।

সদ্য মহাকাশ থেকে ফিরেছেন সুনীতা উইলিয়ামস এবং বুচ। তাঁদের ফিরিয়ে আনার কাজটি নাসার সঙ্গে যৌথভাবে করেছে স্পেস এক্স। এই কাজ অতি সহজে সফল করার পরই এবার বিশ্বকে এই বার্তা দিলেন ইলন মাস্ক।

প্রতিষ্ঠানের কর্মীদের প্রতি বার্তা দিতে গিয়ে ইলন মাস্ক জানিয়েছেন, নাসার সঙ্গে একজোট হয়ে যে কাজ তাঁর প্রতিষ্ঠানের কর্মীরা করেছেন তা প্রশংসার যোগ্য। এবার তাঁর অফিসে ঘুরতে যাবেন দুই মহাকাশচারী। স্পেস এক্সের কাজের প্রশংসা করেছে নাসাও। নয়া যে প্রযুক্তিকে কাজে লাগিয়ে মাস্কের সংস্থা কাজ করছে, তা আগামীদিনে মঙ্গলে মানুষের বাস নিয়ে স্বপ্নকে বাস্তবায়িত করবে।